Document ID: 32008D0077

KOMISIJAS LĒMUMS
(2008. gada 25. janvāris),
ar ko apstiprina 2008. gada plānus klasiskā cūku mēra izskaušanai savvaļas cūku vidū un šo cūku ārkārtas vakcinācijai pret minēto slimību Bulgārijā
(izziņots ar dokumenta numuru K(2008) 270)
(Autentisks ir tikai teksts bulgāru valodā)
(2008/77/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 23. oktobra Direktīvu 2001/89/EK par Kopienas pasākumiem klasiskā cūku mēra kontrolei (1) un jo īpaši tās 16. panta 1. punkta otro daļu un 20. panta 2. punkta ceturto daļu,
tā kā:
(1)
Ar Direktīvu 2001/89/EK tika ieviesti obligātie Kopienas pasākumi klasiskā cūku mēra kontrolei. Šie pasākumi ietver noteikumu, ka dalībvalstis pēc pirmā savvaļas cūku klasiskā cūku mēra gadījuma apstiprināšanas iesniedz Komisijai slimības izskaušanas pasākumu plānu. Minētā direktīva arī nosaka savvaļas cūku ārkārtas vakcinācijas noteikumus.
(2)
Klasiskais cūku mēris Bulgārijā ir sastopams savvaļas cūku populācijā.
(3)
Bulgārija ir ieviesusi klasiskā cūku mēra uzraudzības un kontroles programmu visā šīs dalībvalsts teritorijā. Šī programma joprojām tiek turpināta.
(4)
Komisijas 2006. gada 23. novembra Lēmums 2006/800/EK, ar ko apstiprina plānus par klasiskā cūku mēra izskaušanu savvaļas cūku vidū un šo cūku ārkārtas vakcinācijai pret klasisko cūku mēri Bulgārijā (2), tika pieņemts kā viens no vairākiem pasākumiem, kas vajadzīgi, lai apkarotu klasisko cūku mēri. Lēmums 2006/800/EK piemērojams līdz 2007. gada 31. decembrim.
(5)
Bulgārija 2007. gada 15. oktobrī iesniedza Komisijai apstiprināšanai 2008. gada plānu klasiskā cūku mēra izskaušanai savvaļas cūku vidū un plānu savvaļas cūku ārkārtas vakcinācijai visā šīs dalībvalsts teritorijā.
(6)
Komisija izskatīja šos Bulgārijas iesniegtos plānus un atzina, ka tie atbilst Direktīvas 2001/89/EK prasībām. Tāpēc tie jāapstiprina.
(7)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Plāns klasiskā cūku mēra apkarošanai savvaļas cūku vidū
Bulgārijas 2007. gada 15. oktobrī Komisijai iesniegtais plāns klasiskā cūku mēra izskaušanai savvaļas cūku, vidū pielikuma 1. punktā noteiktajos apgabalos, ir apstiprināts.
2. pants
Plāns savvaļas cūku ārkārtas vakcinācijai pret klasisko cūku mēri
Bulgārijas 2007. gada 15. oktobrī Komisijai iesniegtais plāns savvaļas cūku ārkārtas vakcinācijai pret klasisko cūku mēri pielikuma 2. punktā noteiktajos apgabalos ir apstiprināts.
3. pants
Atbilstība
Bulgārija veic vajadzīgos pasākumus, lai pildītu šo lēmumu, un šos pasākumus publicē. Bulgārija par to tūlīt informē Komisiju.
4. pants
Piemērošana
Šo lēmumu piemēro no 2008. gada 1. janvāra līdz 2008. gada 31. decembrim.
5. pants
Adresāts
Šis lēmums ir adresēts Bulgārijas Republikai.
Briselē, 2008. gada 25. janvārī

Labels: 0
18
20
6